Troetel: Hoekom is pandas wit en swart?
Hoekom is pandas wit en swart?
Hoekom is die groot bamboesbeer, wat in die berge van China en Tibet woon, wit en swart van kleur? Hierdie vraag het Amerikaanse navorsers nou suksesvol beantwoord.
Die wit-en-swart kleurskema van die panda het twee funksies: kamoeflering en kommunikasie.
Die studie het bevind dat die grootste dele van die panda, die gesig, nek, maag en kruis, wit is om maklik in 'n sneeulandskap weg te kruip. Die swart op die arms en bene help die dier om in die skadu weg te kruip.
Die wetenskaplikes stel voor dat die dubbele kleur voortspruit uit die beer, wat eintlik 'n karnivoor is, se dieet van bamboeslote en die onvermoë om 'n breër verskeidenheid plante te verteer. Dit beteken dat dit nooit genoeg vet kan stoor om gedurende die wintermaande dormant te wees nie. Dit moet dus die heel jaar aktief wees en beweeg oor lang afstande en 'n verskeidenheid habitatte wat wissel van bergagtige sneeu tot tropiese woude.
Die merke op die kop is egter nie vir kamoeflering nie, maar eerder om te kommunikeer. Die donker ore help om woede te kommunikeer, as 'n waarskuwing aan ander roofdiere. Die donker oogvlekke dien om mekaar uit te ken en aggressie te toon teenoor ander pandas.